Faida na madhara ya teknologia katika shule za sekondari

FAIDA NA MADHARA YA TEKNOLOJIA KATIKA SHULE ZA SEKONDARI
Katika matumizi ya teknolojia imeweza kuwanufaisha wanafunzi katika kuendeleza 
masomo vyema hasa katika shule za upili. Wanafunzi hawa wanaweza kudurusu kutumia rununu ambapo hupata maswali mbalimbali kutoka kwa shule zingine tofauti tofauti na kuyapitia na kukuza kiwango chao cha elimu.
Isitoshe, wanafunzi wanaweza kutumia televisheni katika kuendeleza masomo yao. Wanatumia televisheni kutazama vipindi vya masomo fulani kutoka kwa wanafunzi na walimu wa shule tofauti. Hili huwasaidia sana wanafunzi kuyatambua mambo ambayo walimu wao hawakuwa wamewafundisha na pia kuyaeleza zaidi maswala ambayo walikuwa wamesha ya pitia na walimu wao shuleni kwao. 
Licha ya hayo, wanafunzi wanatumia mtandao wa kisasa katika kudurusu masomo yao. Walimu kutoka shule tofauti tofauti hukusanya maswali ya masomo mbalimbali na kuyatuma kwenye mitandao hiyo nao wanafunzi huweza kuyapitia maswali hayo kwa wakati wowote na hili huchangia matokeo bora ya wanafunzi hawa.
Wanafunzi wanaweza kutumia tarakilishi katika kudurusu masomo yao. Huweza kupata maswali mbalimbali kutoka sehemu tofauti tofauti kama maudhui mbalimbali na kufunza mengi kupitia kifaa hicho. Pia huweza kuyatambua mambo ambayo hawakuwa wamefunzwa na walimu wa shuleni. 
Wanafunzi pia huweza kutumia kipakatalishi katika kuendeleza masomo yao. Huweza kusoma mambo mbalimbali kwa wakati wowote kwa sababu haweza kukibeba kifaa hiki popote waendapo na kuwapunguzia wanafunzi kazi ya kuandika kwa kuweza kuhifadhi kazi yao katika chombo hiki.
Licha ya kuwa simu inaweza kuwaendeleza wanafunzi kimasomo pia ina madhara yake ambapo wanafunzi wengine hujifanya wanasoma na kuwafurahisha walimu bali huwa ni kinaya. Hutumia simu kuwasiliana na marafiki wao hadi usiku wa manane. Pia huweza kutazama na kusikiliza nyimbo za wasanii wa kisasa ambazo mara nyingi huwa hazina mafunzo. Wanafunzi wanatumia televisheni vibaya badala ya kutumia kutazama vipindi vya elimu na vyenye mafunzo. Wanafunzi hawa hutumia hii televisheni kutazama picha za matusi ambazo huishia kuwapotosha badala ya kuwajenga kimasomo. Hupoteza yao mema na kuiga mambo wanayoyatazama katika vipindi hivyo. 
Wanafunzi pia hutumia kipakatalishi kwa mambo yasiyo ya kimsingi na kuyasahau masomo yao na kuiga mifano wanayoitazama katika chombo hiki.